పార్క్ చాన్-వుక్ (దర్శకుడు)
పార్క్  పుట్టి పెరిగింది దక్షిణ కొరియా రాజధాని సియోల్ నగరంలో. సోమ్గాంగ్ యూనివర్శిటీలో తత్వశాస్త్రాన్ని చదువుకున్నాడు. అక్కడే తను సోమ్గాంగ్ సినిమా క్లబ్ ని మొదలు పెట్టి సినిమాలకు సంబంధించిన సంపాదకీయాలు ప్రచురిస్తుండేవాడు. తను మొదట కళా విమర్శకుడినవుదామనుకున్నాడు. కాని ఆల్ఫ్రెడ్ హిచ్కాక్ యొక్క్ చిత్రం "వెర్టిగో" చూసి సినీ దర్శకుడినవ్వాలని నిశ్చయించుకున్నాడు. విద్య పూర్తయిన తరువాత సినిమాలకు సంబంధించిన వ్యాసాలు వ్రాస్తూ సహాయ దర్శకుడిగా పని చేయడం మొదలు పెట్టాడు. ఆ తరువాత తను దర్శకుడిగా మొట్టమొదటి చిత్రం "ది మూన్ ఇస్ ది సన్స్ డ్రీమ్(1992) లో తీసాడు. ఆ తరువాత ట్రయో అనే చిత్రాన్ని తీసాడు. పార్క్ తను దర్శకుడిగా ఆరంగ్రేటం చేసిన మొదట్లో తీసిన చిత్రాలు పెద్దగా వసూళ్ళు సాధించలేకపోయాయి. పార్క్ కి దర్శకుడిగా మంచి గుర్తింపు తెచ్చిన చిత్రం "జాయింట్ ఏరియా సెక్యూరిటీ" ఈ చిత్రం విమర్శకుల ప్రశంసలతో పాటు మంచి వసూళ్ళూ రాబట్టింది. ఆ తరువాత తీసిన చిత్రాలు "సింపతీ ఫర్ మిస్టర్ వెన్జెన్స్" "ఓల్డ్ బాయ్" మరియు "లేడీ వెన్జెన్స్" ప్రపంచ వ్యాప్తంగా పార్క్ కి మంచి గురింపు తెచ్చిపెట్టాయి. 
2004లో "హాలీవుడ్ రిపోర్టర్" పత్రికకు ఇచ్చిన ఇంటర్వ్యూలో దర్శకుడిగా తన మీద సోఫోకల్స్, షేక్ స్పియర్, ఫాంజ్ కాఫ్కా, దాస్తొయెవ్‌స్కీ, బాల్జాక్, మరియు కర్ట్ వోన్గెట్ యొక్క ప్రభావం వుందని తెలిపాడు.
హోటల్ రువాండా
హోటల్ రువాండా" అనేది టెర్రీ జార్జ్" దర్శకత్వం వహించిన మరియు జార్జ్ మరియు కెయిర్ పీయర్సన్ రచించిన ఒక 2004 అమెరికా డ్రామా చలన చిత్రం. 1994 రువాండాలోని యథార్థ సంఘటనల ఆధారంగా చిత్రీకరించిన ఈ చలన చిత్రంలో డాన్ చీడ్లే ఒక హోటల్ యజమాని వలె నటించాడు, ఇతను రువాండా జాతి విధ్వంసం నుండి అతని సహచర పౌరుడిని రక్షించడానికి ప్రయత్నిస్తాడు. ప్రముఖ నటులు జోయాక్వీన్ ఫియోనిక్స్, నిక్ నోల్టే మరియు జీయాన్ రెనోలు కూడా ప్రధాన పాత్రల్లో కనిపించారు. ఒక ఆఫ్రికన్ "షిండ్లెర్స్ లిస్ట్" అని పిలవబడిన ఈ చలన చిత్రం లో రక్షణలో ఉన్న హోటెల్ డెస్ మిల్లే కొల్లినెస్‌లో అతని కుటుంబం మరియు వేలమంది ఇతర శరణార్థులకు ఆశ్రయం కలిపించడం ద్వారా వారిని రక్షించేందుకు రుసెసాబాగినా ప్రయత్నాలను చూపించారు. "హోటల్ రువాండా" లో మారణహోమం, రాజకీయ అవినీతి మరియు హింస పునఃసంఘటన వంటి అంశాలు చూపించారు.